0aaac8c4f20e52e20c103f71de0714cf

Hej jeg er en pige på 15 og jeg har et problem, der går den her dreng i min klasse som altid stirre på mig i timerne. I starten lod jeg ikke mærke til det, men så sagde min veninde det til mig og jeg begyndte at lægge mærke til det. Han er rigtig rigtig sød og jeg tror godt jeg kan lide ham (ved også at han kan lide mig, selvom jeg ikke forstår hvorfor ahah) men problemet er bare at jeg også tit tager ham i at stirre på mine bryster- hvilket jeg finder rigtig upassende- og jeg kan ikke særlig godt lide det. Føler kun han kan lide mig pga min krop. 

Hvad skal jeg gøre?

 
Crush
=====


ungzone.dk
2021.04

 Kære du. 

Hvis jeg skal være ærlig, så tror jeg det er meget almindelig for drenge at kigge på pigernes bryster selvom de godt kan lide dem. Jeg tror ikke at det kun er din krop han kan lide, MEN hvis du føler der er en gensidig tiltrækning fra jer begge, hvorfor så ikke gå hen og tal med ham det kan jo være du finder ud af om det kun er kroppen eller om det er hele dig han kan lide? Så mit råd er, at du enten ignorere ham og det at han kigger på dine bryster eller at du vælger at tale til ham eller måske konfrontere ham, specielt hvis du føler det er upassende at han kigger på dine bryster. Jeg håber du kunne bruge mit svar og hvis ikke så skriver du bare igen! :-) 

Vh. Rebecca

 

 Hej med dig,

Jeg kan godt forstå du er i tvivl om, hvad du skal gøre, og det er rigtigt godt, at du rækker ud og spørger om råd. 

Selvom han virker sød, og du måske godt kan lide ham, så er det vigtigt, at du tager din utilpashed alvorligt. Hvis du synes han kigger på dig upassende, og du ikke bryder dig om det, så kan det være, at det ville hjælpe at få det sagt. Du kan enten fortælle ham direkte, at han gør dig utilpas, eller hvis det er slemt, så eventuelt få hjælp eller støtte af en ven eller endda en lærer. Hvis du siger det til ham, og han enten bliver vred eller indrømmer, at han mest, som du siger, er interesseret i dit udseende, så er han måske ikke den bedste fyr for dig. Husk på, du er så meget mere værd end bare dit udseende, og en fyr skal ligeledes kunne lide og respekterer dit indre!  

Du kan derudover prøve at snakke med en ven eller et familiemedlem, du føler dig tæt med, både for at høre deres tanker om situationen men også bare, fordi det ville være godt at dele din tvivl med nogen, så du ikke står selv med det. 

Håber du finder ud af det! :) 

-Marissa

 

 Hej du 

Kan 100% godt forstå dig.

Det er dejligt at vide at den fyr man selv kan lide, også er interesseret i en!

Du skal vide, at i den alder som i er i, så er det helt naturligt at han måske kigger på dig der også. I den alder begynder fyre at finde piger interessante, også kan det godt ske at de ikke selv får tænkt på hvor de selv kigger hen.  
  
Det er skam ikke fordi han kun vil din krop, når du siger han også kan lide dig - han er bare i en alder hvor det kan være svært at styre sit blik og hvor de ikke altid får tænkt over, at det måske er upassende og at de måske er lidt for offensive. Men det skal du ikke tage personligt, det bare en fase de fleste fyre kommer igennem.  
  
Selvfølgelig er det ikke kun din krop han kan lide, så bare tag det helt roligt ang. det.  
  
Håber mit svar kunne bruges - ellers er du meget velkommen til at skrive herind igen. :-)  
  
M.v.h. Line

 